ДЕКАНУ ФИЛОЗОФСКОГ ФАКУЛТЕТА

ИЗБОРНОМ ВЕЋУ ФИЛОЗОФСКОГ ФАКУЛТЕТА

Веће Департмана за англистику Филозофског факултета у Нишу, на седници одржаној 17.6.2015. године усвојило је

# ОЦЕНУ РЕЗУЛТАТА НАУЧНОИСТРАЖИВАЧКОГ РАДА КАНДИДАТА

Кандидаткиња др Милица Савић објавила је једну монографију међународног значаја (М12), три рада у тематском зборнику међународног значаја (М14), један практикум и једну збирку у коауторству (М42), један рад у часопису са листе Министарства категорисаном посебном одлуком (М24), један рад у коауторству у часопису националног значаја (М52), седам радова у целини у зборницима са међународних научних скупова (М33), један рад у целини у зборнику са националних научних скупова (М63), а један рад јој је прихваћен за штампу у врхунском међународном часопису (М21). Кандидаткиња је представила радове на 19 међународних конференција (М34) и две националне конференције (М64). Учествовала је и на пројекту REFLESS TEMPUS, у оквиру групе пројеката TEMPUS IV, а тренутно учествује на пројекту ЕRASMUS+ *Improved Language Learning.*

На основу свега наведеног, Веће департмана даје позитивну оцену др Милици Савић за резултате научноистраживачког рада.

У Нишу, 17.6.2015. године

Управник Департмана за англистику

…………………………………………

проф. др Михаило Антовић

ДЕКАНУ ФИЛОЗОФСКОГ ФАКУЛТЕТА

ИЗБОРНОМ ВЕЋУ ФИЛОЗОФСКОГ ФАКУЛТЕТА

Веће Департмана за англистику Филозофског факултета у Нишу, на седници одржаној17.6.2015. године усвојило је

# ОЦЕНУ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ

Кандидаткиња др Милица Савић активно је учествовала у унапређивању и развоју наставе из више предмета на основним студијама, као лектор а затим и виши лектор, пре свега на теоријским (*Фонетика и фонологија, Методика наставе енглеског језика* *1* и *2*, *Фонологија и говорни језик, Фонологија у настави енглеског језика, Акустичка анализа говора*), али и на језичким предметима (*Савремени енглески језик* *1* и *5*), на основним и на мастер студијама. Била је активно укључена и у оба акредитациона циклуса.

У току студијског боравка на Универзитету у Ставангеру, у Норвешкој, стекла је значајно педагошко искуство у настави и менторисању. Била је ангажована у извођењу предмета *Социолингвистика, Фонетика и фонологија, Методика наставе енглеског језика, Учтивост у страном језику,* и *Методе истраживања у примењеној лингвистици и академско писање* (мастер студије). Руководила је израдом 4 мастер рада из *Примењене лингвистике* и дипломских радова из *Социолингвистике* и *Прагматике*.

У току свог рада др Милица Савић била је координатор и реализатор неколико ваннаставних пројеката за студенте које је подржала америчка амбасада (*Селинџер – 10 прича* и *Key to academic success* су неки од њих).

На основу свега наведеног, Веће департмана даје позитивну оцену др Милици Савић за ангажовање у развоју наставе и других делатности Факултета.

У Нишу, 17.6.2015. године

Управник Департмана за англистику

…………………………………………

проф. др Михаило Антовић

ДЕКАНУ ФИЛОЗОФСКОГ ФАКУЛТЕТА

ИЗБОРНОМ ВЕЋУ ФИЛОЗОФСКОГ ФАКУЛТЕТА

Веће Департмана за англистику Филозофског факултета у Нишу, на седници одржаној 17.6.2015. године усвојило је

# ОЦЕНУ РЕЗУЛТАТА ПЕДАГОШКОГ РАДА КАНДИДАТА

Кандидаткиња др Милица Савић ангажована је на департману за Англистику од 2003. године. Радила је на предметима *Фонетика и фонологија* и на курсу *Use of English* на предмету *Савремени енглески језик 1*, на првој години студија, на изборном предмету *Фонологија и говорни језик*, на другој години студија, на предметима *Методика наставе 1* и *2*, као и на курсу писања есеја у оквиру предмета *Савремени енглески језик 5* на трећој години студија, на изборном предмету *Фонологија у настави енглеског језика* на четвртој години студија, као и на предмету *Акустичка анализа говора* на мастер студијама.

Кандидаткиња показује заинтересованост и мотивисаност за рад, уз стално усавршавање кроз учестовавање у стручним и научним удружењима. Такође, студентске евалуације њеног рада увек су биле врло позитивне.

На основу свега наведеног, Веће департмана даје позитивну оцену др Милици Савић за резултате педагошког рада.

У Нишу, 17.6.2015. године

Управник Департмана за англистику

…………………………………………

проф. др Михаило Антовић